CELEX: 62011CN0192
Language: sk
Date: 2011-04-20 00:00:00
Title: Vec C-192/11: Žaloba podaná 20. apríla 2011 — Európska komisia/Poľská republika

16.7.2011   
            
            
               SK
            
            
               Úradný vestník Európskej únie
            
            
               C 211/13
            
         Žaloba podaná 20. apríla 2011 — Európska komisia/Poľská republika
   (Vec C-192/11)
   2011/C 211/24
   Jazyk konania: poľština
   
      Účastníci konania
   
   
      Žalobkyňa: Európska komisia (v zastúpení: S. Petrova a K. Herrmann)
   
      Žalovaná: Poľská republika
   
      Návrhy žalobkyne
   
   
               —
            
            
               určiť, že Poľská republika tým, že neposkytla všetkým druhom voľne žijúceho vtáctva, ktoré sa prirodzene vyskytujú na európskom území členských štátov chráneným touto smernicou, ochranu a riadne nedefinovala podmienky pre výnimky zo zákazov stanovených smernicou Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (1), nesplnila povinnosti, ktoré jej vyplývajú z článkov 1, 5 a článku 9 ods. 1 a ods. 2 tejto smernice,
            
         
               —
            
            
               zaviazať Poľskú republiku na náhradu trov konania.
            
         
      Žalobné dôvody a hlavné tvrdenia
   
   Poľská republika riadne neprevzala článok 1 smernice 2009/147, pretože druhom voľne žijúceho vtáctva, ktoré sa prirodzene nevyskytujú na európskom území členských štátov neposkytla ochranu. Podľa vnútroštátnych právnych predpisov sa ochrana poskytuje len tým druhom vtákov, ktoré sa vyskytujú na poľskom území a ktoré sú zapísané v prílohe I a II Rozporządzenie Ministra Środowiska z dnia 28 września 2004 r. w sprawie gatunków dziko występujących zwierząt objętych ochroną (nariadenie Ministerstva životného prostredia z 28. septembra 2004 o chránených druhoch voľne žijúcich zvierat) (2).
   Poľská republika riadne neprevzala ani článok 5 smernice 2009/147, pretože zákaz držby prázdnych vajec a držby a chovu tých druhov vtákov, ktorých lov alebo odchyt je zakázaný, sa vzťahuje len na druhy vtákov vyskytujúce sa na poľskom území.
   Okrem toho Poľská republika riadne neprevzala článok 9 ods. 1 smernice 2009/147, pretože, po prvé, Ustawa z 16 kwietnia 2004 r. o ochronie przyrody (Zákon zo 16. apríla 2004 o ochrane prírody) (3) pripustil možnosť uplatnenia ďalších výnimiek aj z iných dôvodov, ako sú uvedené v tomto ustanovení smernice, po druhé, ustanovenia zákona o ochrane prírody prekračujú podmienky stanovené článkom 9 ods. 1 písm. a) tretej zarážky smernice týkajúce sa zabránenia závažným škodám na úrode, hospodárskych zvieratách, lesoch, chove rýb a vodnom hospodárstve, po tretie, nariadenie Ministerstva životného prostredia o chránených voľne žijúcich druhoch zvierat stanovuje výnimku pre činnosti súvisiace s racionálnym hospodárením v oblasti poľnohospodárstva, lesníctva a rybolovu, ktorá nie je v súlade s článkom 9 ods. 1 smernice a, po štvrté, uvedené nariadenie stanovuje v rozpore s článkom 9 ods. 1 smernice všeobecnú výnimku pre kormorány (Phalacrocorax carbo) a volavky popolavé (Ardea cinerea), ktoré pochádzajú z chovných rybníkov vykázaných ako chovné oblasti.
   Napokon Poľská republika riadne neprebrala článok 9 ods. 2 smernice 2009/147, pretože, po prvé, vo vnútroštátnom práve nestanovila záväznú kontrolu poskytnutých výnimiek, po druhé, vo vnútroštátnych právnych predpisoch nestanovila typy rizík pre udelené výnimky a, po tretie, neboli stanovené žiadne podmienky pre uplatnenie všeobecnej výnimky v zmysle článku 9 ods. 1 smernice pre kormorány (Phalacrocorax carbo) a volavky popolavé (Ardea cinerea), ktoré pochádzajú z chovných rybníkov vykázaných ako chovné oblasti a sú zapísané v prílohe II nariadenia Ministerstva životného prostredia o chránených druhoch voľne žijúcich zvierat.
   
      (1)  Ú. v. EÚ L 20, s. 7.
   
      (2)  Dz. U. 2004, č. 220, bod 2237.
   
      (3)  Dz. U. 2004, č. 92, bod 880 v znení zmien a doplnení.